open-index/open-wikipedia-markdown huggingface dataset:
พาน

**พาน** คือภาชนะประเภทถาดที่มีฐานทรงสูง มีลวดลายประดับอย่างวิจิตร มีใช้อย่างแพร่หลายในประเทศไทย ประเทศลาว และประเทศกัมพูชา

พานปกติมีลักษณะกลมและมีหลายขนาด โดยเส้นผ่านศูนย์กลางอยู่ระหว่าง 20 ถึง 50 เซนติเมตร ภายในอาจตื้นหรือลึกก็ได้ พานมักจะทำจากโลหะเช่นทองแดง เงิน ทองเหลือง หรือเหล็กกล้า ปัจจุบันนี้ก็มีการใช้พานที่ทำจากอะลูมิเนียมและพลาสติกชุบเงินหรือชุบทองซึ่งมีน้ำหนักเบากว่า ช่วยลดอาการเมื่อยล้าเมื่อต้องถือไว้นาน ๆ

## ประเพณีนิยม
พานเป็นสิ่งสำคัญมากในวัฒนธรรมไทยตามประเพณีดั้งเดิม โดยทั่วไปพานใช้กับการสักการบูชาในพิธีกรรมโดยใส่สิ่งของไว้ในพานแล้ววางตั้งไว้ที่แท่นสักการะ พานก็ยังใช้สำหรับใส่สิ่งของที่มีความสำคัญอย่างยิ่ง เช่นรัฐธรรมนูญซึ่งเป็นกฎหมายสูงสุด พานยังใช้สำหรับใส่สิ่งของต่าง ๆ อาทิดอกไม้ธูปเทียนในพิธีกรรมของพุทธศาสนา เพื่อถวายสิ่งของนั้นให้พระสงฆ์หรือผู้ที่จะบรรพชาเป็นพระสงฆ์ สำหรับกรณีหลังจะใช้พานใส่จีวรและบริขารต่าง ๆ ในขบวนแห่นาคจากบ้านไปยังวัดด้วย และในพิธีการสู่ขอเจ้าสาวก็จะใช้พานใส่สินสอดทองหมั้นเพื่อมอบแด่ญาติผู้ใหญ่ฝ่ายเจ้าสาว สมัยก่อนเมื่อชาวไทยยังนิยมกินหมากและพลู เครื่องหมากพลูต่าง ๆ จะจัดใส่ไว้ในพานเพื่อต้อนรับแขกที่มาเยี่ยมเยือนเป็นประเพณี

มีตำนานเกี่ยวกับ “นางสงกรานต์ทั้งเจ็ด” กล่าวว่า ท้าวกบิลพรหมจำเป็นต้องตัดเศียรของตนเองเพื่อบูชาธรรมบาลกุมารตามที่ได้สัญญาไว้ แต่มีปัญหาว่าจะนำเศียรที่ตัดไปไว้ที่ใด ถ้าจะตั้งไว้ยังแผ่นดิน ไฟก็จะไหม้โลก ถ้าจะโยนขึ้นไปบนอากาศ ฝนก็จะแล้ง ถ้าจะทิ้งในมหาสมุทร น้ำก็จะแห้ง ท้าวกบิลพรหมจึงตรัสสั่งให้ธิดานำเศียรของตนใส่ไว้ในพาน ทำให้ธิดาสามารถอัญเชิญเศียรท้าวกบิลพรหมเวียนขวารอบเขาพระสุเมรุ แล้วประดิษฐานไว้ในถ้ำในเขาไกรลาศ พิธีกรรมนี้จะกระทำปีละครั้งโดยนางสงกรานต์ทั้งเจ็ด (ผู้เป็นธิดาของท้าวกบิลพรหม) ซึ่งจะผลัดเปลี่ยนหมุนเวียนกันมาทำหน้าที่


ไฟล์:000 Cremation shirt.jpg|บุคคลหนึ่งกำลังถือพาน บนพานมีจีวรเพื่อใช้ในพิธีกรรมทางพุทธศาสนา
ไฟล์:Democracy Monument, Bangkok, Thailand 2006-2.jpg|บนยอดของอนุสาวรีย์ประชาธิปไตย กรุงเทพมหานคร สร้างขึ้นให้เป็นพานสองชั้นเทินรัฐธรรมนูญจำลอง
ไฟล์:Dedicate to the Buddhist priest.jpg|หญิงชรากำลังถวายสิ่งของในพานแด่พระสงฆ์ ด้านหน้ามีพานใส่สายสิญจน์


## ประเด็นอื่น ๆ
* อักษร พ ซึ่งเป็นพยัญชนะไทยตัวที่ 30 ถูกเรียกว่า *พ พาน* เพื่อสอนให้เด็กรู้จำตัวอักษรไทย
* ที่มาของชื่อ เทือกเขาภูพาน มาจากภาชนะชนิดนี้ เนื่องจากภาพเงาของเทือกเขานี้ราบตรงยอดคล้ายพาน
* พานสองชั้นอาจเรียกว่า *พานแว่นฟ้า* และมีปรากฏอยู่ในตราแผ่นดินของกัมพูชาด้วย
* ที่มาของชื่อ *[[อำเภอพาน]]* ในจังหวัดเชียงรายนั้น มีที่มาจากคำว่า *พราน* ซึ่งราษฎรในพื้นที่ออกเสียงตามสำเนียงท้องถิ่นว่า *พาน* แต่แท้จริงแล้วมิได้เกี่ยวข้องกับพานอันเป็นภาชนะแต่อย่างใด

## อ้างอิง

หมวดหมู่:บรรจุภัณฑ์
หมวดหมู่:วัฒนธรรมไทย
การระบาดของอหิวาตกโรคในเฮติ

**การระบาดของอหิวาตกโรคในเฮติ พ.ศ. 2553** เป็นการระบาดของอหิวาตกโรคที่เริ่มขึ้นตั้งแต่ปลายเดือนตุลาคม พ.ศ. 2553 ในจังหวัดอาร์ตีโบนีต (Artibonite) ของประเทศเฮติ ซึ่งอยู่ห่างจากเมืองหลวงปอร์โตแปรงซ์ ไปทางเหนือราว 100 กิโลเมตร จนถึงเดือนมีนาคม พ.ศ. 2554 ทำให้มีผู้เสียชีวิตไปแล้ว 4,672 คน และมีผู้ถูกนำส่งโรงพยาบาลมากกว่านั้นอีกหลายพันคน การระบาดของโรคเกิดขึ้นหลังเหตุแผ่นดินไหวรุนแรงซึ่งสร้างความเสียหายใหญ่หลวงต่อประเทศเมื่อวันที่ 12 มกราคม พ.ศ. 2553

จนถึงเดือนมีนาคม พ.ศ. 2544 มีรายงานผู้ป่วยยืนยันแล้วกว่า 252,640 คน ภายในสิบสัปดาห์หลังการระบาดของโรค อหิวาตกโรคได้ลุกลามไปทั้ง 10 จังหวัดของเฮติ ในเดือนพฤศจิกายน พ.ศ. 2553 มีรายงานว่าพบผู้ป่วยอหิวาตกโรครายหนึ่งในสาธารณรัฐโดมินิกัน เช่นเดียวกับในรัฐฟลอริดา สหรัฐอเมริกา ในเดือนมกราคม พ.ศ. 2554 มีรายงานว่าพบผู้ป่วยส่วนหนึ่งในเวเนซุเอลา จนถึงวันที่ 7 กรกฎาคม พ.ศ. 2554 มีรายงานผู้เสียชีวิตแล้วกว่า 5,889 คน และคาดว่าจะเพิ่มขึ้นอย่างต่อเนื่อง สาธารณรัฐโดมินิกันประเทศเพื่อนบ้าน รายงานผู้เสียชีวิตจากโรคถึงวันที่ 29 กรกฎาคม พ.ศ. 2554 จำนวน 92 คน

## เบื้องหลัง
การระบาดของโรคในครั้งนี้เป็นการปรากฏขึ้นของอหิวาตกโรคที่สำคัญในเฮติเป็นครั้งแรกในรอบศตวรรษ ซึ่งกระตุ้นให้เกิดความตื่นกลัวและความสับสนในหมู่ประชากร ผู้ซึ่งไม่รู้หนทางรักษา

## สาเหตุ
แหล่งที่คาดว่าจะเป็นที่มาของอหิวาตกโรค คือ แม่น้ำอาร์ตีบอนีต เนื่องจากมีผู้ป่วยบางส่วนได้ดื่มน้ำจากแม่น้ำดังกล่าว ความช่วยเหลือทางมนุษยธรรมอันประกอบด้วยแพทย์ ยารักษาโรคและน้ำสะอาด ถูกส่งไปในบริเวณที่เกิดการระบาดเพื่อสนับสนุนความช่วยเหลือเพื่อชะลอและยับยั้งการระบาดของโรค

ทีมสหประชาชาติกำลังสืบสวนตัวอย่างการทิ้งน้ำเสียซึ่งรั่วไหลมาจากฐานรักษาสันติภาพเนปาลี ซึ่งทำให้ระบบแม่น้ำมีเชื้อโรค นักวิทยาศาสตร์จากหน่วยงานรักษาเสถียรภาพเฮติสหประชาชาติได้รับรองผลการทดสอบแล้ว

## อ้างอิง

หมวดหมู่:โรคระบาดทั่ว
ซัมติงฟอร์เอฟรีบอดี

***ซัมติงฟอร์เอฟรีบอดี*** () เป็นอัลบั้มชุดที่ 13 ของเอลวิส เพรสลีย์ ออกโดยอาร์ซีเอวิกเตอร์ ในระบบโมโนและสเตอริโอ, LPM/LSP 2370 เมื่อเดือนมิถุนายน ค.ศ. 1961 บันทึกเสียงเมื่อวันที่ 8 พฤศจิกายน ค.ศ. 1960 ที่เรดิโอเรเคิดเดอร์สในฮอลลีวูด และเมื่อวันที่ 12 มีนาคม ค.ศ. 1961 ที่อาร์ซีเอสตูดิโอ บี ในแนชวิล รัฐเทนเนสซี ติดอันดับ 1 บนท็อปป็อปอัลบั้มส์ชาร์ต

หมวดหมู่:อัลบั้มเพลงของเอลวิส เพรสลีย์
หมวดหมู่:อัลบั้มเพลงในปี พ.ศ. 2504
การสอดแนมไซเบอร์

**การสอดแนมไซเบอร์** หรือ **จารกรรมไซเบอร์** เป็นการกระทำเพื่อได้มาซึ่งความลับโดยไม่ได้ข้ออนุญาตจากเจ้าของข้อมูลนั้น (เช่น ข้อมูลส่วนบุคคล หรือข้อมูลปกปิด) จากบุคคล คู่แข่ง ปรปักษ์ กลุ่ม รัฐบาล เพื่อได้มาซึ่งข้อได้เปรียบของศัตรูของบุคคล เศรษฐกิจ การเมืองหรือการทหาร ด้วยวิธีการแสวงหาประโยชน์อย่างผิดกฎหมายบนอินเทอร์เน็ต เครื่อข่ายหรือคอมพิวเตอร์ส่วนบุคคลผ่านการใช้เทคนิคการแฮกข้อมูลและมัลแวร์ ซึ่งรวมไปถึงม้าโทรจันและสปายแวร์

การสอดแนมไซเบอร์มักจะเกี่ยวข้องกับการเข้าถึงความลับและข้อมูลปกปิดอย่างผิดกฎหมาย หรือครอบครองคอมพิวเตอร์ส่วนบุคคลอย่างผิดกฎหมายหรือคอมพิวเตอร์ซึ่งมีเครือข่ายสำหรับข้อได้เปรียบทางยุทธศาสตร์อย่างผิดกฎหมายและไร้ศีลธรรม และเพื่อกิจกรรมทางจิตวิทยา การเมืองและการบ่อนทำลาย ตลอดจนการก่อวินาศกรรม

หมวดหมู่:สงครามไซเบอร์
หมวดหมู่:จารกรรม
หมวดหมู่:Intelligence (information gathering)
หมวดหมู่:Military intelligence collection
หมวดหมู่:ความมั่นคงแห่งชาติของระบบคอมพิวเตอร์
หมวดหมู่:ความผิดอาญาเกี่ยวกับคอมพิวเตอร์
หมวดหมู่:ความอ่อนไหวของสารสนเทศ
หมวดหมู่:วินาศกรรม
หมวดหมู่:สปายแวร์
หมวดหมู่:Mass intelligence-gathering systems
หมวดหมู่:Security engineering
หมวดหมู่:Social engineering (computer security)
หมวดหมู่:ความมั่นคงแห่งชาติ
หมวดหมู่:Computer security procedures
หมวดหมู่:การแฮ็ก
หมวดหมู่:คำศัพท์คอมพิวเตอร์
พ็อตลักวิทเอลวิส

**พ็อตลักวิทเอลวิส** () เป็นอัลบั้มชุดที่ 15 ของเอลวิส เพรสลีย์ ออกจำหน่ายโดยอาร์ซีเอวิกเตอร์ ในระบบเสียงโมโนและสเตอริโอ LPM/LSP 2523 เมื่อเดือนมิถุนายน ค.ศ. 1962 บันทึกเสียงเมื่อวันที่ 22 มีนาคม ค.ศ. 1961 ที่เรดิโอเรเคิดเดอร์สในฮอลลีวูด และเมื่อวันที่ 18 - 19 มีนาคม ค.ศ. 1960, 22 มิถุนายน และ 15 ตุลาคม ค.ศ. 1961 ที่[อาร์ซีเอสตูดิโอบี ในแนชวิล รัฐเทนเนสซี ติดอันดับ 4 บนบิลบอร์ดท็อปป็อปอัลบั้มชาร์ต

หมวดหมู่:อัลบั้มเพลงของเอลวิส เพรสลีย์
หมวดหมู่:อัลบั้มเพลงในปี พ.ศ. 2505
แอปเปิลบุ๊กส์

**แอปเปิลบุ๊กส์** () เดิมชื่อ ไอบุ๊กส์ (อังกฤษ: iBooks) เป็นซอฟต์แวร์ประยุกต์สำหรับอี-บุ๊กของแอปเปิล ที่ได้ประกาศว่าจะมีบนไอแพด เมื่อวันที่ 27 มกราคม ค.ศ. 2010 และสำหรับไอโฟนและไอพอดทัช ในกลางปี ค.ศ. 2010 ซึ่งเป็นส่วนหนึ่งของการอัปเดต ไอเอสโอ 4 ในขณะที่ออกแอปเปิลกล่าวว่า จะมีเฉพาะในสหรัฐอเมริกา แต่ต่อมาก็ประกาศว่าจะมีใช้ในออสเตรเลีย แคนาดา ฝรั่งเศส เยอรมนี อิตาลี ญี่ปุ่น สเปน สวิตเซอร์แลนด์ และสหราชอาณาจักร เมื่อวันที่ 28 พฤษภาคม ค.ศ. 2010 วันเดียวกับวันที่ออกจำหน่ายไอแพดในประเทศเหล่านั้น

โดยหลักแล้วจะรับเนื้อหามาจาก อีพับ จากไอบุ๊กส์สโตร์ แต่ผู้ใช้สามารถเพิ่มอีพับและไฟล์พีดีเอฟได้เอง ผ่านการเชื่อมโยงข้อมูล ทางไอจูนส์ นอกจากนั้นไฟล์พีดีเอฟ ยังสามารถดาวน์โหลดจากซาฟารี หรือแอปเปิลเมล์

## อ้างอิง

หมวดหมู่:ซอฟต์แวร์แอปพลิเคชัน
ปีแยร์ ล็องแกล

**ปีแยร์ ชาร์ล อาลแบร์ มารี ล็องแกล** (; 2 ธันวาคม ค.ศ. 1909 — 17 กรกฎาคม ค.ศ. 1986) เป็นผู้บัญชาการทหารฝรั่งเศสในยุทธการที่เดียนเบียนฟู

ล็องแกลเกิดในปงตีวี จังหวัดมอร์บีอ็อง ระหว่างการปฏิบัติหน้าที่รอบที่สามในอินโดจีน เขาได้ทำการรบในเดียนเบียนฟูและถูกจับเป็นเชลย

ในปี ค.ศ. 1966 ล็องแกลได้รับการเลื่อนยศเป็นพลจัตวา และเป็นผู้บัญชาการกองพลน้อยพลร่มที่ 20 ของฝรั่งเศสที่โป

## อ้างอิง

หมวดหมู่:ทหารชาวฝรั่งเศส
หมวดหมู่:ทหารในสงครามอินโดจีนครั้งที่หนึ่ง
หมวดหมู่:บุคคลจากจังหวัดมอร์บีอ็อง
ชุง มัตสึเอนะ

**ชุง มัตสึเอนะ** หรือ **ชุน มัตสึเอนะ** (; ; เกิด 11 กุมภาพันธ์ โตเกียว) เป็นนักเขียนการ์ตูนมังงะชาวญี่ปุ่น เจ้าของผลงาน *[[เคนอิจิ ลูกแกะพันธุ์เสือ]]* เขาเคยเรียนเขียนการ์ตูนและมีผลงานที่น่าสังเกตสำหรับเขาคือ *อัศวินและนักเดินทาง* และได้ส่งผลงานแรกที่มีชื่อว่า *ประตูของวาฮาลลา* เผยแพร่ในนิตยสาร *[[โชเน็งซันเดย์]]* ต่อมา เขาได้รับความสำเร็จจากการตีพิมพ์ผลงานในนิตยสารเจ้าเดียวกัน ในผลงานที่มีชื่อว่า *สำนักเพี้ยนเซียนยุทธภพ* () ก่อนที่จะประสบความสำเร็จอีกครั้งกับผลงานที่มีชื่อว่า "เคนอิจิ ลูกแกะพันธุ์เสือ" () โดยอิงเนื้อหาพื้นฐานบางส่วนจากเรื่อง *สำนักเพี้ยนเซียนยุทธภพ* ก่อนมานำเสนอในผลงานชุดดังกล่าว และเขายังเป็นผู้สร้างตัวละครนักมวยไทยที่มีชื่อเสียงอย่าง อาภาไชย หอภาไชย, ธีรวิทย์ โฆคิน และอากาศ แจ่มใส ด้วยเช่นกัน

## ดูเพิ่ม
* *[[เคนอิจิ ลูกแกะพันธุ์เสือ]]*

## อ้างอิง

## แหล่งข้อมูลอื่น
* まんが家BACKSTAGE 松江名俊
* わざのでぱーと - 松江名俊公式サイト
* 新白連合ホームページ『史上最強の弟子ケンイチ』に登場する団体「新白連合」の公式サイト

หมวดหมู่:บุคคลที่ยังมีชีวิตอยู่
หมวดหมู่:นักวาดการ์ตูนญี่ปุ่น
หมวดหมู่:บุคคลจากโตเกียว
จังหวัดลูซากา

**จังหวัดลูซากา** () เป็นหนึ่งในเก้าจังหวัดของประเทศแซมเบีย เมืองหลวงของจังหวัดคือ ลูซากา ซึ่งเป็นเมืองหลวงและเมืองใหญ่ที่สุดของประเทศ

## อ้างอิง

ลูซากา
จังหวัดลูอันดา

**ลูอันดา** เป็นจังหวัดของประเทศแองโกลา เดิมมีพื้นที่ 18,835 ตารางกิโลเมตร และมีประชากร 6,945,386 คน จากการสำมะโนประชากรเมื่อวันที่ 16 พฤษภาคม ค.ศ. 2014

นครลูอันดาเป็นเมืองหลวงของจังหวัดและของประเทศแองโกลา ทำหน้าที่เป็นท่าเรือหลัก ศูนย์กลางทางวัฒนธรรมและความเป็นเมืองของประเทศ และมีพื้นที่ 44.8 ตารางไมล์

## ประวัติ

จังหวัดลูอันดาในช่วงก่อนสงครามขยายพื้นที่เพิ่มขึ้นตลอดศตวรรษที่ 20 อันเป็นผลจากการขยายตัวของความเป็นเมืองในแองโกลา ต่อมาในปี ค.ศ. 1980 ได้แบ่งออกเป็นจังหวัดลูอันดาและจังหวัดเบงโก

การปฏิรูปการปกครองในปี ค.ศ. 2011 ได้โอนเขตเทศบาลอีโกโลเอเบงโกและกีซามาจากจังหวัดเบงโกมายังจังหวัดลูอันดา ส่งผลให้จังหวัดลูอันดามีจังหวัดใกล้เคียงสามแห่ง แทนที่จะถูกล้อมรอบโดยจังหวัดเบงโกเพียงแห่งเดียว การปฏิรูปทางการปกครองนี้ทำให้พื้นที่ของจังหวัดลูอันดาเพิ่มขึ้นอย่างมีนัยสำคัญ โดยก่อนการปรับโครงสร้าง จังหวัดมีพื้นที่  และมีประชากรรายงานไว้ที่ 6,542,942 คนในปี ค.ศ. 2014 ในปี ค.ศ. 2024 จังหวัดได้ถูกปรับลดพื้นที่ลงอีกครั้ง

## อ้างอิง

## แหล่งข้อมูลอื่น
* เว็บไซด์อย่างเป็นทางการ  (ภาษาโปรตุเกส)
* Angola.uk.org 
* City of Luanda Portal 

ลูอันดา
โยริโกะ โอกาโมโตะ

**โยริโกะ โอกาโมโตะ** () เกิดวันที่ 6 กันยายน ค.ศ. 1971 ที่โอซากะ เป็นนักกีฬาชาวญี่ปุ่นคนแรกที่ได้รับเหรียญจากการแข่งขันเทควันโดในกีฬาโอลิมปิก โดยได้รับเหรียญทองแดงจากมหกรรมกีฬาโอลิมปิกฤดูร้อน 2000ที่ซิดนีย์ ในรุ่นน้ำหนัก 57–67 กก.

ภายหลังจากที่เธอได้เริ่มฝึกคาราเต้ในวัย 12 ปี เธอได้เข้าศึกษาต่อที่มหาวิทยาลัยวาเซดะในกรุงโตเกียว และได้ใช้ช่วงเวลาปีแรกเข้าศึกษาในต่างประเทศที่มหาวิทยาลัยออริกอนของสหรัฐอเมริกา ที่แห่งนี้เองที่ทำให้เธอได้เริ่มเรียนรู้เกี่ยวกับวิชาเทควันโด และในปีค.ศ. 1996 โอกาโมโต้สำเร็จการศึกษาจากมหาวิทยาลัยวาเซดะในสาขามนุษยศาสตร์ และปัจจุบันเธอทำงานอยู่ที่บริษัทรูน คานาซาวะจำกัด

## ผลงานดีเด่นในระดับอาชีพ
* โอลิมปิกฤดูร้อน 2000: เหรียญทองแดง
* เอเชียนเกมส์ 1998: เหรียญทองแดง

## ดูเพิ่ม
* เทควันโด

## อ้างอิง

หมวดหมู่:บุคคลจากโอซากะ
หมวดหมู่:นักเทควันโดหญิงชาวญี่ปุ่น
หมวดหมู่:นักกีฬาโอลิมปิกทีมชาติญี่ปุ่น
หมวดหมู่:นักกีฬาเหรียญทองแดงโอลิมปิก
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:นักเทควันโดในโอลิมปิกฤดูร้อน 2004
หมวดหมู่:นักเทควันโดในโอลิมปิกฤดูร้อน 2008
ชเว มิน-โฮ

**ชเว มิน-โฮ** (; ) เกิดวันที่ 18 สิงหาคม ค.ศ. 1980 ที่เมืองคิมช็อน จังหวัดคย็องซังเหนือ ประเทศเกาหลีใต้ เป็นนักกีฬายูโดชายชาวเกาหลีใต้ ผู้ซึ่งเข้าร่วมการแข่งขันกีฬาโอลิมปิกฤดูร้อน 2004 กับโอลิมปิกฤดูร้อน 2008 ในรุ่นเอ็กซ์ตรา-ไลท์เวท 60 กก.

ในโอลิมปิกฤดูร้อน 2008 เขาสามารถจบการแข่งขันทั้งห้านัดลงได้ด้วยการอิปปง และได้เอาชนะลุดวิก เพสเชอร์ ซึ่งเป็นแชมป์ชาวยุโรปในรอบไฟนอลสำหรับการชิงเหรียญทองได้สำเร็จ

นอกจากนี้ ชเวยังได้ชนะการโหวตนักกีฬายูโดยอดเยี่ยมแห่งปีจากนิตยสาร  L´Esprit du Judo ของฝรั่งเศส ในปี ค.ศ. 2008

## ดูเพิ่ม
* ยูโด

## อ้างอิง

## แหล่งข้อมูลอื่น
* Profile
* Choi Min-Ho (judovision.org)

หมวดหมู่:นักยูโดชาวเกาหลีใต้
หมวดหมู่:นักยูโดในโอลิมปิกฤดูร้อน 2004
หมวดหมู่:นักยูโดในโอลิมปิกฤดูร้อน 2008
หมวดหมู่:นักกีฬาโอลิมปิกทีมชาติเกาหลีใต้
หมวดหมู่:นักกีฬาเหรียญทองโอลิมปิก
หมวดหมู่:นักกีฬาเหรียญทองแดงโอลิมปิก
หมวดหมู่:นักกีฬาเหรียญทองแดงเอเชียนเกมส์
หมวดหมู่:บุคคลจากจังหวัดคย็องซังเหนือ
หมวดหมู่:แชมป์โลกยูโด
หัวหาดอากาศ

**หัวหาดอากาศ** () เป็นพื้นที่ในเขตแดนของข้าศึกหรือพื้นที่ที่ถูกคุกคามซึ่งถูกกำหนดไว้ เมื่อสามารถทำการยึดพื้นที่หัวหาดอากาศได้แล้ว จะทำให้กองกำลังทางอากาศสามารถให้การสนับสนุนโดยส่งกำลังทหารและยุทโธปกรณ์เพิ่มเติมได้ผ่านทางสะพานอากาศ ตลอดจนเป็นการวางแผนและเตรียมพื้นที่สำหรับปฏิบัติการในอนาคต โดยปกติแล้ว หัวหาดอากาศเป็นพื้นที่ที่จะถูกยึดในช่วงโจมตีของปฏิบัติการพลร่ม นอกจากนี้ หัวหาดอากาศยังสามารถเป็นพื้นที่ปฏิบัติการหรือจุดเติมเชื้อเพลิงสำหรับปฏิบัติการที่กินระยะเวลาไม่นานนัก

ตามปกติ หัวหาดอากาศสถาปนาขึ้นโดยการลงจอดของเฮลิคอปเตอร์หรือพลร่ม และบ่อยครั้งจำเป็นต้องเกิดขึ้นที่สนามบินแห่งใดแห่งหนึ่ง (เพื่อให้การขนส่งในภายหลังสามารถลงจอดได้) หรือที่จอดเฮลิคอปเตอร์หรือพื้นที่ซึ่งเครื่องร่อนสามารถเข้าถึงได้

ปฏิบัติการที่เกี่ยวข้องกับหัวหาดอากาศที่มีชื่อเสียง เช่น ยุทธการเกาะครีตและปฏิบัติการมาร์เก็ตการ์เดนระหว่างสงครามโลกครั้งที่สอง

## อ้างอิง
* DOD. DOD Dictionary of Military and Associated Terms . United States of America: *US Department of Defense*. June 5, 2003. 

หมวดหมู่:ภูมิศาสตร์การทหาร
หมวดหมู่:คำศัพท์การทหาร
คริสตีย็อง เดอ กัสทรี

**คริสตีย็อง มารี แฟร์ดีน็อง เดอ ลา ครัว เดอ กัสทรี** (; 11 สิงหาคม ค.ศ. 1902 — 29 กรกฎาคม ค.ศ. 1991) เป็นผู้บัญชาการชาวฝรั่งเศสในยุทธการที่เดียนเบียนฟู ในปี ค.ศ. 1954 เดอ กัสทรีเกิดมาในตระกูลการทหารที่มีชื่อเสียง และได้รับบรรจุเข้ารับราชการทหารเมื่ออายุได้ 19 ปี เขาถูกส่งไปยังโรงเรียนทหารม้าโซมูร์ และในปี ต.ศ. 1926 ก็ได้ดำรงตำแหน่งนายทหารสัญญาบัตร แต่ในภายหลังได้ลาออกจากกองทัพเพื่ออุทิศตัวให้กับกีฬาขี่ม้า หลังจากกลับเข้าทำงานในกองทัพอีกครั้งเมื่อสงครามโลกครั้งที่สองเริ่มขึ้น ในปี ค.ศ. 1940 เขาได้ถูกจับกุมตัว และสามารถหลบหนีออกจากค่ายเชลยศึกในปี ค.ศ. 1941 และต่อสู้ร่วมกับกองกำลังฝ่ายสัมพันธมิตรในแอฟริกาเหนือ อิตาลีและฝรั่งเศสตอนใต้

ในปี ค.ศ. 1946 เดอ กัสทรี ขณะที่มียศพันโท ได้ถูกส่งไปยังอินโดจีน เขาได้รับบาดเจ็บและใช้เวลาพักฟื้นในฝรั่งเศสนานหนึ่งปีก่อนที่จะกลับไปยังเวียดนามโดยมียศพันเอก ในเดือนธันวาคม ค.ศ. 1953 เขาได้รับคำสั่งให้ป้องกันเดียนเบียนฟูจากเวียดมินห์ และได้รับการเลื่อนยศสนามเป็นพลจัตวา เมื่อวันที่ 7 พฤษภาคม ค.ศ. 1954 ภายหลังการปิดล้อมนานแปดเดือน ฝรั่งเศสเป็นฝ่ายพ่ายแพ้ ซึ่งยุติสงครามอินโดจีนครั้งที่หนึ่งและเป็นจุดสิ้นสุดของอำนาจฝรั่งเศสในเอเชียตะวันออกเฉียงใต้ เดอ กัสทรีถูกจับเป็นเชลยอยู่นานสี่เดือนในขณะที่มีการบรรลุข้อตกลงสงบศึกในเจนีวา เขาเกษียณจากกองทัพในปี ค.ศ. 1959

## อ้างอิง

หมวดหมู่:ทหารชาวฝรั่งเศส
หมวดหมู่:ทหารในสงครามอินโดจีนครั้งที่หนึ่ง
หมวดหมู่:บุคคลจากปารีส
ผู้ปกครองควรแนะนำ

thumb|ป้ายผู้ปกครองควรแนะนำ ในปัจจุบัน

**ผู้ปกครองควรแนะนำ** () เป็นข้อความที่ประทับโดยสมาคมผู้ประกอบกิจการเพลงของสหรัฐอเมริกา (RIAA) ติดกับเพลงและแผ่นเสียงในสหรัฐอเมริกาที่มีเนื้อหาหยาบคาย หรือเรื่องทางเพศที่เกินกว่าจะรับได้ แต่เดิมเริ่มมีการติดป้ายคำว่า "explicit lyrics" (เนื้อเพลงโจ่งแจ้ง) ในปี ค.ศ. 1985 หลังจากได้รับความกดดันจากศูนย์ข้อมูลดนตรีผู้ใหญ่ (Parents Music Resource Center (PMRC)) ในปี ค.ศ. 2000 PMRC ได้ทำงานร่วมกับ RIAA เพื่อกำหนดมาตรฐานของป้าย โดยได้ออกแบบป้ายขาว-ดำที่เป็นที่คุ้นเคยในปัจจุบัน 

อัลบั้มแรก ๆ ที่ได้รับป้ายอย่างเช่น อัลบั้ม *[[ดานซิก (อัลบั้ม)|ดานซิก]]* ของแดนซิก, อัลบั้ม *[[ลูเดอร์แตนเลิฟ]]* ของซาวด์การ์เดน, อัลบั้ม *[[อาเพติเตฟอร์ดีสตรัคชัน]]* ของกันส์แอนด์โรส และอัลบั้ม *[[แอสแนสตี้แอสเธย์วันนาบี]]* ของทูไลฟ์ครูว์ โดยสติ๊กเกอร์จะติดอยู่บนกระดาษแก้วของอัลบั้ม สำหรับอัลบั้มฮิปฮอปอัลบั้มแรกที่ได้รับป้ายคืออัลบั้มเปิดตัวของไอซ์-ที ที่ชื่อ *[[ไรม์เพย์ส]]* ออกในปี ค.ศ. 1987 ที่มีเนื้อหาเกี่ยวกับแก๊งสตาร์แร็ป ต่อมากับอัลบั้มในชื่อเดียวกับศิลปินของแดนซิก เช่นเดียวกับอีกหลายอัลบั้มหลังปี ค.ศ. 1992 ที่ป้ายจะติดไปกับการออกแบบปกเลย

หมวดหมู่:ผลิตภัณฑ์ที่ออกในปี พ.ศ. 2528
หมวดหมู่:การตรวจพิจารณา
หมวดหมู่:การตรวจพิจารณาในสหรัฐ
สำนักงานผู้ตรวจการแผ่นดิน (ประเทศไทย)

**สำนักงานผู้ตรวจการแผ่นดินแห่งราชอาณาจักรไทย** () เป็นสำนักงานเลขานุการของผู้ตรวจการแผ่นดิน จัดตั้งขึ้นเมื่อ พ.ศ. 2542 โดยใช้ชื่อว่า สำนักงานผู้ตรวจการแผ่นดินของรัฐสภา โดยมี พันตำรวจโท กีรป กฤตธีรานนท์ เป็นเลขาธิการสำนักงานผู้ตรวจการแผ่นดินตั้งแต่ พ.ศ. 2563

สำนักงานผู้ตรวจการแผ่นดิน เป็นหน่วยงานของรัฐที่เป็นอิสระ มีฐานะเป็นนิติบุคคล อยู่ภายใต้การกำกับดูแลของประธานผู้ตรวจการแผ่นดิน มีสำนักงานตั้งอยู่ที่ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร

## ภารกิจ
สำนักงานผู้ตรวจการแผ่นดิน มีหน้าที่รับผิดชอบงานธุรการของผู้ตรวจการแผ่นดิน ศึกษาวิเคราะห์รวบรวมข้อมูลและสนับสนุนเกี่ยวกับงานของผู้ตรวจการแผ่นดิน รวมทั้งเผยแพร่วิชาการ และประสานงานกับหน่วยงานต่าง ๆ

## รายชื่อเลขาธิการ
# นาย ปราโมทย์ โชติมงคล (พ.ศ. 2543 – พ.ศ. 2548)
# ศาสตราจารย์ ดร. ศรีราชา วงศารยางกูร (พ.ศ. 2549 – พ.ศ. 2553)
# นาย เฉลิมศักดิ์ จันทรทิม (พ.ศ. 2553 – พ.ศ. 2557)
# ดร. รักษเกชา แฉ่ฉาย (พ.ศ. 2558 – พ.ศ. 2563)
# พันตำรวจโท กีรป กฤตธีรานนท์ (พ.ศ. 2563 – 2568)

## อ้างอิง

## ดูเพิ่ม
* ผู้ตรวจการแผ่นดิน (ประเทศไทย)

## แหล่งข้อมูลอื่น
* 

หมวดหมู่:องค์กรตามรัฐธรรมนูญของไทย
ซันชา

**นครซันชา** () เป็นนครระดับจังหวัดภายใต้การปกครองของมณฑลไหหลำ สาธารณรัฐประชาชนจีน เป็นจังหวัดที่อยู่ใต้สุดและมีประชากรน้อยที่สุดในประเทศจีน แม้จะมีพื้นที่บนดินน้อยที่สุดแต่ก็มีพื้นที่ทางทะเลมากที่สุด ศูนย์กลางการปกครองของนครซันชาตั้งอยู่บนเกาะหย่งซิง (หรือเกาะวูดดี) ในทะเลจีนใต้ คำว่า "*ซันชา*" เมื่อแปลตรงตัวแปลว่า "สามหาดทราย" หมายถึง 3 เขตหมู่เกาะ ได้แก่ ซีชา (), จงชา () และหนานชา ()

เดิมมีชื่อว่า "เขตบริหารหมู่เกาะซีชา หนานชา และจงชา ของมณฑลไหหลำ" (, )

## อ้างอิง

## แหล่งข้อมูลอื่น
* 
* Sansha Government  
* Administrative divisions of Hainan Province
* Hainan Province Paracels, Spratlys, and Zhongsha Islands Authority
* Hainan Province Paracels, Spratlys, and Zhongsha Islands Authority Woody Island Census Town
* Subdivision Information of the Hainan Province Paracels, Spratlys, and Zhongsha Islands Authority
* US criticises China garrison
* Sansha City in China's South China Sea Strategy: Building a System of Administrative Control 


หมวดหมู่:นครในมณฑลไหหลำ
หมวดหมู่:เกาะในประเทศจีน
ซันชา
หมวดหมู่:รัฐและดินแดนที่ก่อตั้งในปี พ.ศ. 2555
เมกาซิตีโฟร์

**เมกาซิตีโฟร์** () เป็นวงดนตรีอินดี้/ป็อปพังก์จาก อังกฤษ พวกเขาได้รับความนิยมในสหราชอาณาจักร ในยุค 1980s และ ต้นยุค 1990 เมื่อวันที่ 7 ธันวาคม 2006 วิส ได้เสียชีวิตที่โรงพยาบาลเซนต์จอร์จ จากก้อนเลือดในสมอง เมื่อวันที่ 6 ธันวาคม

มิวส์ ได้ออกจำหน่ายเพลงคัฟเวอร์ของเมกาซิตีโฟร์คือเพลง  "Prague" ในหน้าบี ของซิงเกิล "Resistance" ที่ได้ออกจำหน่ายในวันที่ 22 กุมภาพันธ์ 2010 เป็นเพลงที่มิวส์อุทิศให้กับ วิส นักร้องนำที่เสียชีวิต ในปี 2006 พวกเขาเติบโตจากการฟังเพลงและเป็นแรงบันดาลใจโดยเมกาซิตีโฟร์

## ผลงาน
### ซิงเกิล
*"Miles Apart" / "Running in Darkness" (มีนาคม 1988)
*"Clear Blue Sky" (พฤศจิกายน 1988)
*"Less Than Senseless" (มีนาคม 1989)
*"Awkward Kid" (ตุลาคม 1989)
*"Finish EP" (1989)
*"There Goes My Happy Marriage EP" (1990)
*"Words That Say" (กันยายน 1991) (UK #66)
*"Stop EP" (มกราคม 1992) (พฤษภาคม #36)
*"Stop" - Live Single (มกราคม 1992)
*"Shivering Sand" (พฤษภาคม 1992) (UK #35)
*"Shivering Sand" - Live Single (พฤษภาคม 1992)
*"Iron Sky" (พฤษภาคม 1993) (UK #48)
*"Wallflower" (กรกฎาคม 1993) (UK #69)
*"Wallflower" - Live Single (กรกฎาคม 1993)
*"Skidding" (กันยายน 1995)
*"Superstar" / "Chrysanth" (1995)
*"Android Dreams" (กุมภาพันธ์ 1996)

### อัลบั้ม
**[[Tranzophobia (album)|Tranzophobia]]* (June 1989) (UK #67)
**[[Who Cares Wins (album)|Who Cares Wins]]* (ตุลาคม 1990)
**[[Terribly Sorry Bob(album)|Terribly Sorry Bob]]* (เมษายน 1991)
**[[Sebastopol Rd. (album)|Sebastopol Rd.]]* (กุมภาพันธ์ 1992) (UK #41)
**[[Inspiringly Titled (album)|Inspiringly Titled - The Live Album]]* (Spring 1992)
**[[Magic Bullets (album)|Magic Bullets]]* (1994) (UK #57)
**[[Peel Sessions (album)|Peel Sessions]]* (1993)
**[[Soulscraper (album)|Soulscraper]]* (1996)

## อ้างอิง

หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
ปลาค้างคาว (น้ำจืด)

**ปลาค้างคาว** หรือ **ปลาติดหิน** () เป็นสกุลของปลาน้ำจืดในชั้นปลากระดูกแข็งสกุลหนึ่ง มีชื่อสกุลว่า *Oreoglanis* (/ออ-รี-โอ-แกลน-อิส/)  ในวงศ์ปลาแค้ (Sisoridae)

## ลักษณะ
มีลักษณะโดยรวมคือ เป็นปลาหนังขนาดเล็ก มีขนาดความยาวลำตัวไม่เกิน 13-15 เซนติเมตร ส่วนหัวและลำตัวแบน ริมฝีปากแผ่กว้างเป็นอวัยวะสำหรับยึดเกาะใช้สำหรับดูดเกาะกับพื้นหินในลำธาร ท่อนหางแบนข้าง หัวค่อนข้างกลม นัยน์ตาเล็ก มีหนวดทั้งหมด 4 คู่ (ระหว่างรูจมูก 1 คู่, ริมฝีปากบน 1 คู่, ริมฝีปากล่าง 1 คู่, คาง 1 คู่) ช่องเหงือกแคบอยู่เหนือครีบอก ครีบไขมันยาว ครีบอกและครีบท้องแผ่ออกด้านข้างลำตัว ครีบหางเว้าเล็กน้อย ที่หน้าอกไม่มีแผ่นหนังใช้เกาะติดเหมือนปลาแค้ในสกุล *[[Glyptothorax]]*  กินอาหารจำพวก สัตว์น้ำขนาดเล็กและแมลงน้ำ อาศัยเฉพาะในต้นน้ำลำธารที่มีน้ำไหลเชี่ยว ถือเป็นสัตว์น้ำที่ใช้บ่งชี้คุณภาพของแหล่งน้ำชั้นเยี่ยม  เนื่องจากเป็นปลาที่มีความอ่อนไหวมากต่อการเปลี่ยนแปลงของสภาพน้ำมาก อีกทั้งยังต้องอาศัยอยู่ในน้ำที่อุณหภูมิต่ำในบริเวณต้นน้ำเท่านั้น คือ บนภูเขาสูง ในระดับที่สูงกว่าระดับน้ำทะเล 700-800 เมตร

ปลาในสกุลนี้ ที่เป็นที่รู้จักดี คือ ปลาค้างคาวดอยอินทนนท์ (*O. siamensis*) ที่พบเฉพาะบนอุทยานแห่งชาติดอยอินทนนท์ จังหวัดเชียงใหม่ ที่เดียวเท่านั้น และยังถือเป็นปลาต้นแบบของปลาในสกุลนี้อีกด้วย

การแพร่กระจายพันธุ์ของปลาค้างคาว พบกระจายทั่วไปในอนุทวีปอินเดีย, จีนทางตอนใต้ และประเทศในภูมิภาคเอเชียอาคเนย์ เช่น ลุ่มน้ำสาละวิน, ลุ่มน้ำอิระวดี, ลุ่มน้ำโขง, ลุ่มแม่น้ำน่าน เป็นต้น

## การจำแนก
ปัจจุบัน พบแล้วทั้งหมด 20 ชนิด โดยเฉพาะในปี ค.ศ. 2005 มีการค้นพบเพิ่มเติมอีกถึง 8 ชนิดด้วยกัน ซึ่งล้วนแต่เป็นปลาที่พบในเขตประเทศไทยทั้งนั้น  และได้ถูกตั้งชื่อชนิดเพื่อเป็นเกียรติแก่บุคคลในแวดวงการอนุรักษ์ธรรมชาติชาวไทยด้วย ได้แก่ นายสุรพล ดวงแข นักวิชาการสัตว์ป่า, นายสืบ นาคะเสถียร อดีตหัวหน้าศูษย์รักษาพันธุ์สัตว์ป่าห้วยขาแข้ง และนายปลอดประสพ สุรัสวดี อดีตอธิบดีกรมประมงและอดีตอธิบดีกรมป่าไม้

### ปลาค้างคาวที่พบในประเทศไทย
* ปลาค้างคาวดอยอินทนนท์ *Oreoglanis siamensis* Smith, 1933
* ปลาค้างคาวภูคา *Oreoglanis colurus* Vidthayanon, Saenjundaeng & Ng, 2009
* ปลาค้างคาวน้ำยวม *Oreoglanis heteropogon* Vidthayanon, Saenjundaeng & Ng, 2009
* ปลาค้างคาวน้ำปาย *Oreoglanis laciniosus* Vidthayanon, Saenjundaeng & Ng, 2009
* ปลาค้างคาวคุณสืบ *Oreoglanis nakasathiani* Vidthayanon, Saenjundaeng & Ng, 2009
* ปลาค้างคาว อ. สุรพล *Oreoglanis sudarai* Vidthayanon, Saenjundaeng & Ng, 2009
* ปลาค้างคาวดอยตุง *Oreoglanis suraswadii* Vidthayanon, Saenjundaeng & Ng, 2009
* ปลาค้างคาวทุ่งช้าง *Oreoglanis tenuicauda* Vidthayanon, Saenjundaeng & Ng, 2009
* ปลาค้างคาวศิลาเพชร *Oreoglanis vicinus* Vidthayanon, Saenjundaeng & Ng, 2009

## อ้างอิง

## แหล่งข้อมูลอื่น

หมวดหมู่:วงศ์ปลาแค้
หมวดหมู่:ปลาน้ำจืด
หมวดหมู่:ปลาน้ำตกและลำธาร
หมวดหมู่:ปลาที่พบในประเทศไทย
หมวดหมู่:ปลาที่พบในประเทศจีน
หมวดหมู่:ปลาที่พบในประเทศอินเดีย
ปลาค้างคาวดอยอินทนนท์

**ปลาค้างคาวดอยอินทนนท์** (; ) ปลาน้ำจืดขนาดเล็กในอันดับปลาหนังชนิดหนึ่ง  ในวงศ์ปลาแค้ (Sisoridae) 

## ลักษณะ
มีลักษณะที่แตกต่างไปจากปลาหนังชนิดอื่น ๆ ตรงที่ครีบหลังและครีบอกไม่มีก้านแข็ง ลำตัวเรียวยาว หัวและอกแบนราบ มีหนวด 4 คู่ ปากมีขนาดเล็กอยู่ด้านล่าง ครีบอกและริมฝีปากมีลักษณะคล้ายถ้วยดูด ใช้สำหรับดูดเกาะติดกับกรวดหินในน้ำ ครีบหางปลายมนกลม ครีบอกใหญ่ ครีบก้นมีขนาดเล็ก ลำตัวมีสีน้ำตาลอมเขียว หลังมีแต้มสีจาง ๆ กินอาหารจำพวก แมลงน้ำและสัตว์น้ำขนาดเล็ก  มีพฤติกรรมวางไข่ใต้ก้อนหิน ไข่มีขนาดเล็ก และคอยดูแลไข่

มีขนาดลำตัวยาวประมาณ 10-15 เซนติเมตร

## ที่อยู่
พบได้เพียงแห่งเดียวเท่านั้นในโลก  ที่ลำธารน้ำไหลแรงบนทิวเขาอินทนนท์ และอุทยานแห่งชาติดอยอินทนนท์  จังหวัดเชียงใหม่ โดยจะพบที่ระดับความสูงจากระดับน้ำทะเล 1,200 เมตร

## การค้นพบ
ปลาค้างคาวดอยอินทนนท์ ถูกค้นพบและทำการศึกษาโดย ดร.ฮิวจ์ แมคคอร์มิค สมิธ นักมีนวิทยาชาวอเมริกันที่เข้ามาศึกษาพันธุ์สัตว์น้ำในประเทศไทย โดยได้ตัวอย่างมาจากชาวกะเหรี่ยง ที่จับได้จากลำธารบนดอยอ่างกาหรือดอยอินทนนท์ ในเดือนธันวาคม ค.ศ. 1928 ต่อมาได้มีการสำรวจพบอีกหลายแห่งตามลำธารที่เป็นสาขาของแม่น้ำปิงในจังหวัดเชียงใหม่ ซึ่งได้ถือเป็นชนิดต้นแบบของปลาสกุลนี้ด้วย

## ชื่ออื่น
เป็นปลาที่ถูกใช้ทำเป็นอาหารบริโภคของชาวเขาในท้องถิ่น  โดยมีชื่อเรียกในภาษาถิ่นว่า "แต๊กหิน" หรือ "แม๊ะหิน" เป็นต้น ปัจจุบันมีสถานะใกล้สูญพันธุ์แล้ว เพราะสภาพแวดล้อมที่เปลี่ยนแปลงและการที่ถูกจับเป็นจำนวนมาก และถือเป็นปลาน้ำจืดคุ้มครองชนิดหนึ่งของกรมประมงร่วมกับปลาชนิดอื่นอีก 3 ชนิด (ปลาตะพัด (*Scleropages formosus*), ปลาเสือตอลายใหญ่ (*Datnioides pulcher*) และ ปลาหมูอารีย์ (*Yasuhikotakia sidthimunki*)) 

ปัจจุบันมีความพยายามจากภาครัฐโดย กรมประมง ในการเพาะขยายพันธุ์ ซึ่งจะกระทำได้เฉพาะบนภูเขาสูงเท่านั้น

## อ้างอิง

หมวดหมู่:การค้นพบในปี พ.ศ. 2476
หมวดหมู่:การค้นพบในปี พ.ศ. 2471
## แหล่งข้อมูลอื่น
* รูปและข้อมูลปลาค้างคาวดอยอินทนนท์

หมวดหมู่:ปลาที่พบในประเทศไทย
หมวดหมู่:ปลาน้ำตกและลำธาร
หมวดหมู่:สกุลปลาค้างคาว
หมวดหมู่:สิ่งมีชีวิตเฉพาะถิ่น
หมวดหมู่:สัตว์ป่าคุ้มครอง
หมวดหมู่:อุทยานแห่งชาติดอยอินทนนท์
เพลงล้อเลียน

**เพลงล้อเลียน** หรือ **เพลงแปลง** () คือ เพลงที่แปลงเนื้อร้องมาจากเพลงอื่น ซึ่งโดยมากแล้วจะเป็นเพลงที่มีชื่อเสียง โดยคงทำนองไว้ และโดยมากจะมีเนื้อหาตลกโปกฮาหรือล้อเลียนเรื่องราวต่าง ๆ (ในเพลงใต้ดินอาจจะมีเนื้อหามุ่งไปในเรื่องทางเพศ) นักแต่งเพลงล้อเลียนที่รู้จักกันดีที่สุดคือ "เวียร์ด อัล" แยนคอวิค

## เพลงแปลงในประเทศไทย

เพลงแปลงมีประวัติความเป็นมาไม่เป็นที่แน่ชัดว่าเริ่มขึ้นครั้งแรกเมื่อใด สำหรับในประเทศไทย เพลงแปลงเริ่มได้รับความนิยมและเป็นที่รู้จักกันอย่างกว้างขวางในยุคระหว่างปี พ.ศ. 2490-พ.ศ. 2500 ด้วยการได้รับอิทธิพลจากเพลงสากลของต่างประเทศ โดยนักร้องที่มีชื่อ อาทิ เอลวิส เพรสลีย์, คลิฟฟ์ ริชาร์ด, แฮร์รี เบลาฟอนเต มีนักแต่งเพลงแปลงที่มีชื่อเสียง ได้แก่ นคร มังคลายน, สุรพล โทณะวนิก, อรลลินทร์ ปุญยวัฒนานนท์ เป็นต้น

นักร้องในแนวเพลงแปลงที่มีชื่อเสียงมีอยู่มากมายตั้งแต่อดีตจนปัจจุบัน อาทิ มีศักดิ์ นาครัตน์, ดิเรก อมาตยกุล, ดอน สอนระเบียบ, รอยัลสไปรท์ส, บุญธรรม พระประโทน, บุญโทน คนหนุ่ม, เจินเจิน บุญสูงเนิน, ประสงค์ ตั้งตัว, มาเฟีย เรคคอร์ด, เรนโบว์, พิงค์แพนเตอร์, เทพ โพธิ์งาม, เดอะพีเพิ้ล เป็นต้น

## ดูเพิ่ม
* วรรณกรรมแปลง
* แมชอัพ

## อ้างอิง

หมวดหมู่:เพลงแบ่งตามเนื้อหา
เดอะบูเรดรีส์

**เดอะบูเรดรีส์** (The Boo Radleys) เป็นวงดนตรีอัลเทอร์เนทีฟในยุค 1990s จากอังกฤษ พวกเขาก่อตั้งวงในเรื่อง วอลลาเซย์, เมอร์ซีย์ไซด์ ในปี 1988 ประกอบด้วย Sice Rowbottom (ร้องนำ/กีตาร์), Martin Carr (กีตาร์), Timothy Brown (เบส) และ Steve Hewitt (มือกลอง). ชื่อวงของพวกเขามาจากตัวละครที่ชื่อ บูเรดรีย์ จากนวนิยายเรื่อง To Kill A Mockingbird.

## ผลงาน
### อัลบั้ม
*Ichabod and I (1990)
*Everything's Alright Forever (1992)
*Giant Steps (1993)
*Wake Up! (1995)
*C'mon Kids (1996)
*Kingsize (1998)

### ซิงเกิล

## อ้างอิง

หมวดหมู่:กลุ่มดนตรีสัญชาติอังกฤษ
ฮาโมริ ทากาชิ

**ฮาโมริ ทากาชิ** ( *Takashi Hamori*) เป็นนักเขียนการ์ตูนมังงะชาวญี่ปุ่น เจ้าของผลงานเรื่อง *[[ถึงจะเห่ยแต่ก็สู้นะเฟ้ย]]* ซึ่งตีพิมพ์ในนิตยสาร *ยังแมกกาซีน* จัดพิมพ์โดยสำนักพิมพ์โคดันฉะ ทั้งนี้ เขามักเขียนการ์ตูนแนวต่อสู้ โดยมีคู่ต่อสู้เป็นชาวต่างชาติอยู่หลายเรื่อง และเขายังเป็นผู้สร้างตัวละครนักมวยไทยที่มีชื่อเสียงอย่างซาวามูระ โนริทากะ กับฉ่ำอุรา ในมังงะชุด *[[ถึงจะเห่ยแต่ก็สู้นะเฟ้ย]]*

## ผลงาน
* *[[ถึงจะเห่ยแต่ก็สู้นะเฟ้ย]]* (; )
* *คัตสึโอะ! เห่ยกำลังสอง* (; )
* *กอริโอะ หนุ่มหน้าเห่ย หัวใจเหล็ก* (; )
* *บิ๊กบอสโช* (; )
- Magic boy 1 เล่มจบ
- ฤทธิ์ดาบสุริยัน 2 เล่มจบ
## อ้างอิง

## แหล่งข้อมูลอื่น
* ข้อมูลที่เกี่ยวข้องกับ "ฮาโมริ ทากาชิ" 

หมวดหมู่:บุคคลที่ยังมีชีวิตอยู่
หมวดหมู่:นักวาดการ์ตูนญี่ปุ่น
เส้นทางนักบุญยากอบ

**เส้นทางนักบุญยากอบ** (; ; ; ; ; ) คือเส้นทางที่คริสต์ศาสนิกชนผู้แสวงบุญจากประเทศต่าง ๆ ในทวีปยุโรปใช้ในการเดินทางไปยังอาสนวิหารเมืองซานเตียโกเดกอมโปสเตลา ประเทศสเปน ซึ่งเชื่อกันว่าเป็นสถานที่บรรจุเรลิกของนักบุญยากอบ บุตรเศเบดี

เส้นทางนักบุญยากอบได้รับการขึ้นทะเบียนเป็นมรดกโลกของทวีปยุโรปในปี ค.ศ. 1993

## เส้นทางจาริกแสวงบุญสำคัญคริสต์ศาสนิกชน
เส้นทางจาริกแสวงบุญนักบุญยากอบเป็นเส้นทางที่เป็นอนุสรณ์สถานทางประวัติศาสตร์แห่งสเปน สำหรับการจาริกแสวงบุญมากว่าหนึ่งพันปี และเป็นเส้นทางจาริกแสวงบุญสำคัญที่สุดเส้นหนึ่งในบรรดาเส้นทางจาริกแสวงบุญสามสายของคริสต์ศาสนา นอกจากนั้นก็ยังเป็นเส้นทางที่นักแสวงบุญสามารถได้รับพระคุณการุญเมื่อไปถึงจุดหมายปลายทางด้วย เส้นทางอีกสองสายคือเส้นทางฟรันชีเจนาไปยังกรุงโรม และเส้นทางไปยังกรุงเยรูซาเลม 

ตำนานกล่าวว่าร่างของยากอบ บุตรเศเบดี หรือนักบุญยากอบองค์ใหญ่ถูกนำมาจากเยรุซาเลมมายังตอนเหนือของสเปน และมาฝังไว้ยังที่ที่ปัจจุบันคือเมืองซานเตียโกเดกอมโปสเตลา

การเดินทางไปยังซานเตียโกเดกอมโปสเตลาอาจจะใช้เส้นทางสายใดก็ได้ สำหรับนักแสวงบุญแล้วการเดินทางเริ่มจากที่อยู่ของตนเองไปยังจุดหมายปลายทางที่ซานเตียโกเดกอมโปสเตลา แต่ในบรรดาเส้นทางต่าง ๆ ก็มีเส้นทางที่ถือว่าสำคัญ ๆ อยู่สองสามสาย ในช่วงยุคกลางเส้นทางจาริกแสวงบุญไปยังซานเตียโกเดกอมโปสเตลาเป็นเส้นทางที่นิยมใช้กันมาก แต่เมื่อมาประสบกับกาฬโรคระบาดในยุโรป การปฏิรูปศาสนาฝ่ายโปรเตสแตนต์ และวิกฤติการณ์ทางการเมืองในช่วงคริสต์ศตวรรษที่ 16 เข้า ความนิยมในการเดินทางดังกล่าวก็เริ่มลดถอยลง เมื่อมาถึงคริสต์ทศวรรษ 1980 ในแต่ละปีก็แทบจะไม่มีนักแสวงบุญที่เดินทางไปถึงจุดหมายปลายทางที่ซานเตียโกเดกอมโปสเตลา แต่หลังจากนั้นเป็นต้นมาความนิยมในการเดินทางไปแสวงบุญก็เริ่มกระเตื้องขึ้นจากนักแสวงบุญจากทั่วโลก เมื่อสภาแห่งยุโรปได้ยกฐานะเส้นทางนักบุญยากอบขึ้นเป็นเส้นทางวัฒนธรรมแห่งยุโรปในปี ค.ศ. 1987 และโดยองค์การยูเนสโกขึ้นเป็นมรดกโลกในปี ค.ศ. 1993

## อ้างอิง

## ดูเพิ่ม
* มรดกโลก 
* มรดกโลกของทวีปยุโรป 

## แหล่งข้อมูลอื่น

* Xacowebs Collection of websites related to Way of St. James
* International Bibliography 

หมวดหมู่:เส้นทางแสวงบุญ
หมวดหมู่:แหล่งมรดกโลกในประเทศฝรั่งเศส
หมวดหมู่:แหล่งมรดกโลกในประเทศสเปน
หมวดหมู่:แหล่งมรดกโลกทางวัฒนธรรม
หมวดหมู่:เส้นทางเดินเท้าในยุโรป
หมวดหมู่:เส้นทางวัฒนธรรมแห่งยุโรป
พระราชกฤษฎีกาอ็องบวซ

thumb|300px|พระราชกฤษฎีกาอ็องบวซ ค.ศ. 1563
**พระราชกฤษฎีกาอ็องบวซ** () ที่ลงนามกันที่พระราชวังอ็องบวซเมื่อวันที่ 19 มีนาคม ค.ศ. 1563 โดยแคทเธอรีน เดอ เมดิชิผู้ขณะนั้นทรงดำรงพระราชอิสริยยศเป็นผู้สำเร็จราชการแผ่นดินแทนพระราชโอรสพระเจ้าชาร์ลส์ที่ 9 เป็นพระราชกฤษฎีกาเพื่อการยุติช่วงแรกของสงครามศาสนาของฝรั่งเศส และนำราชอาณาจักรกลับมาสู่สันติสุขโดยการรับรองเสรีภาพและอภิสิทธิ์ในการนับถือศาสนาแก่ประชากรผู้เป็นโปรเตสแตนต์หรือที่เรียกว่าอูเกอโนต์ 

แม้ว่าจะเป็นพระราชกฤษฎีกาที่มีเนื้อหาที่จำกัดกว่าพระราชกฤษฎีกาแซ็ง-แฌร์แม็งที่ลงนามกันในปีก่อนหน้านั้น แต่ก็ยังอนุญาตให้มีการทำพิธีศาสนาแบบโปรเตสแตนต์ภายในที่อยู่อาศัยส่วนบุคคลของขุนนาง และในปริมณฑลของเมืองที่ระบุภายใน "baillage" หรือ "sénéchaussée"

ราชสภาแห่งปารีสผู้ขับสมาชิกผู้เป็นอูเกอโนต์ออกจากสภาต่อต้านการลงทะเบียนของพระราชกฤษฎีกาเช่นเดียวกับสภาการปกครองท้องถิ่น แต่ก็ได้ยินยอมหลังจากที่มีการประท้วง แต่เพิ่มข้อแม้ในพระราชกฤษฎีกามิให้มีผลบังคับตามเนื้อหาอย่างเต็มที่จนกว่าพระเจ้าชาร์ลส์ที่ 9 จะทรงบรรลุนิติภาวะ เมื่อสภาแห่งชาติมีโอกาสที่จะตัดสินกรณีที่เกี่ยวกับข้อขัดแย้งทางศาสนา เมื่อพระเจ้าชาร์ลส์ทรงประกาศการบรรลุนิติภาวะของพระองค์เมื่อมีพระชนมายุได้ 14 พรรษาเมื่อวันที่ 17 สิงหาคม ค.ศ. 1563 พระองค์ก็ทรงเลือกรัฐบาลท้องถิ่นแห่งรูอ็องให้เป็นสถานที่สำหรับ "lit de justice" หรือ "การออกพระราชกฤษฎีกา" แทนปารีสที่ทำกันตามปกติ ในขณะเดียวกันก็ทรงออกพระราชกฤษฎีกาฉบับสมบูรณ์แทนฉบับย่อที่บังคับใช้กันก่อนหน้านั้น

## อ้างอิง

## ดูเพิ่ม
*สงครามศาสนาของฝรั่งเศส
*รายชื่อสนธิสัญญา

หมวดหมู่:สนธิสัญญาในคริสต์ศตวรรษที่ 16
หมวดหมู่:กฎหมายฝรั่งเศส
หมวดหมู่:สงครามศาสนาของฝรั่งเศส
ผู้แทนการค้าไทย

**ผู้แทนการค้าไทย** (: TTR) เป็นผู้แทนพิเศษของนายกรัฐมนตรี ด้านการค้า การลงทุนระหว่างประเทศ ตามแนวนโยบายเศรษฐกิจระหว่างประเทศเชิงรุก จัดตั้งขึ้นเมื่อปี พ.ศ. 2545 โดยมุ่งขยายตลาดการค้า การลงทุนของไทยในต่างประเทศ และแสวงหาความร่วมมือในด้านต่างๆ ที่จำเป็นในการพัฒนาประเทศและการเพิ่มขีดความสามารถในเวทีโลก

ผู้แทนการค้าไทย เป็นผู้แทนพิเศษของนายกรัฐมนตรี มีฐานะเทียบเท่ารัฐมนตรี ในการเจรจาระดับรัฐมนตรี กับหน่วยงานรัฐบาลต่างประเทศหรือองค์การการค้าระหว่างประเทศ  โดยประธานผู้แทนการค้าไทย มีฐานะเทียบเท่ารองนายกรัฐมนตรี

## ประวัติ
ผู้แทนการค้าไทย ได้จัดตั้งขึ้นเมื่อ 12 มีนาคม พ.ศ. 2545 ในสมัยรัฐบาลทักษิณ ชินวัตร ในระยะแรกได้ดำเนินการขยายการค้าไทย บุกเบิกตลาดใหม่ในภูมิภาคต่างๆ รวมทั้งเสริมสร้างความสัมพันธ์กับประเทศคู่ค้าเจรจา FTA ของไทย นอกจากนี้ได้ดำเนินการขยายความร่วมมือด้านการลงทุนกับประเทศต่างๆ ทั้งในภูมิภาคเอเซีย ตะวันออกกลาง แอฟริกา ยุโรป และสหรัฐอเมริกา

ต่อมาในปี พ.ศ. 2550 ในรัฐบาลพลเอก สุรยุทธ์ จุลานนท์ ได้มีการยุบผู้แทนการค้าไทยไป จนกระทั่งในปี พ.ศ. 2552 อภิสิทธิ์ เวชชาชีวะ นายกรัฐมนตรี ได้จัดตั้งผู้แทนการค้าไทยขึ้นมาอีกครั้งหนึ่ง โดยกำหนดให้มีผู้แทนการค้าไทยจำนวนไม่เกิน 5 คน เพื่อเป็นกลไกในการดำเนินการเสริมสร้างความเป็นเอกภาพ และประสิทธิภาพในการดำเนินตามนโยบายด้านการค้า การลงทุนระหว่างประเทศ และให้มีสำนักงานผู้แทนการค้าไทย เป็นหน่วยงานสนับสนุนการดำเนินงานของผู้แทนการค้าไทย

## รายนามผู้แทนการค้าไทย

### พ.ศ. 2545 - 2549 (รัฐบาล[[ทักษิณ ชินวัตร]])

### พ.ศ. 2552 - 2554 (รัฐบาล[[อภิสิทธิ์ เวชชาชีวะ]])

### พ.ศ. 2554 - 2557 (รัฐบาล[[ยิ่งลักษณ์ ชินวัตร]])

### พ.ศ. 2565 - 2566 (รัฐบาล[[ประยุทธ์ จันทร์โอชา|พลเอก ประยุทธ์ จันทร์โอชา]])

### พ.ศ. 2566 - 2567 (รัฐบาล[[เศรษฐา ทวีสิน]])

### พ.ศ. 2567 - 2568 (รัฐบาล[[แพทองธาร ชินวัตร]])

## อ้างอิง

## แหล่งข้อมูลอื่น
* ผู้แทนการค้าไทย 

หมวดหมู่:นายกรัฐมนตรีไทย
หมู่เกาะหมาจู่

**หมู่เกาะหมาจู่** (;พินอิน: Mǎzǔ Lièdǎo; สำเนียงฝูโจว: Mā-cū liĕk-dō̤ หรืออาจเขียนว่า, ; สำเนียงฝูโจว: 馬祖島 Mā-cū-dō̤) หมู่เกาะรอบชายฝั่งช่องแคบไต้หวันจำนวนทั้งหมด 19 เกาะ  ปัจจุบันทางการสาธารณรัฐจีน (ไต้หวัน) ได้จัดตั้งขึ้นเป็น **เทศมณฑลเหลียนเจียง** (;พินอิน:Lièng-gŏng-gâing) มณฑลฝูเจี้ยนของสาธารณรัฐจีน ซึ่งเดิมเคยอยู่ภายใต้การปกครองของสาธารณรัฐประชาชนจีน (จีนแผ่นดินใหญ่) ภายหลังได้แยกจากเทศมณฑลเหลียนเจียงในจีนแผ่นดินใหญ่ และจัดตั้งเป็นตำบลมาชู (; พินอิน:Mā-cū-hiŏng)

ที่มาของชื่อหมู่เกาะแห่งนี้ มาจากชื่อของ เทพหมาจู่ และปัจจุบันนักท่องเที่ยวจากจีนแผ่นดินใหญ่ สามารถเดินทางผ่านหมู่เกาะหมาจู่ไปสู่เกาะไต้หวันได้

## ประวัติ

## การแบ่งการปกครอง
เทศมณฑลเหลียนเจียงในการปกครองของสาธารณรัฐจีน ปัจจุบันแบ่งการปกครองออกเป็น 23 หมู่บ้าน และ 4 ตำบล ได้แก่

## อ้างอิง

## แหล่งข้อมูลอื่น

*
* Lienchiang County Government Official Website 
* Military importance from www.globalsecurity.org
* Smaller map (from CNN)
* Name change: *Taipei Times* article
* Matzu Scenic Area 
*Satellite image of the Nangan and Beigan islands by Google Maps

หมวดหมู่:สาธารณรัฐจีน
หมวดหมู่:กลุ่มเกาะในประเทศไต้หวัน
หมวดหมู่:ช่องแคบไต้หวัน
เลเวลเลอส์

**เลเวลเลอส์** () เป็นวงร็อกจากอังกฤษ ที่ได้รับอิทธิพลจากดนตรีพังก์ร็อก และ ดนตรีพื้นบ้านอังกฤษ ได้ก่อตั้งวงที่เมืองไบรตัน ในปี 1988 สมาชิกของวงได้ชื่อนี้มาจาก กลุ่มเลเวลเลอร์ เป็นชื่อของฝ่ายประชาธิปไตยของ โอลิเวอร์ ครอมเวลล์

## ผลงาน
### อัลบั้ม
* *[[A Weapon Called the Word]]* (เมษายน 1990)
* *[[Levelling the Land]]* (ตุลาคม 1991) 14
* *[[See Nothing, Hear Nothing, Do Something: UK Singles and Live Collection]]* (1992)
* *[[Levellers (album)|Levellers]]* (กันยายน 1993) 2
* *[[Zeitgeist (The Levellers album)|Zeitgeist]]* (สิงหาคม 1995) UK 1
* *[[Headlights, White Lines, Black Tar Rivers (Best Live)]]* (สิงหาคม 1996) UK 13
* *[[Mouth to Mouth (The Levellers album)|Mouth to Mouth]]* (25 สิงหาคม 1997) UK 5
* *[[One Way of Life|One Way of Life: The Very Best of The Levellers]]* (ตุลาคม 1998)  UK 15
* *[[Hello Pig]]* (กันยายน 2000)  UK 28
* *[[Special Brew (The Levellers album)|Special Brew]]* (พฤษภาคม 2001)
* *[[Green Blade Rising]]* (กันยายน 2002) UK 77
* *[[Truth and Lies]] (พฤษภาคม 23, 2005) [[UK Albums Chart|UK]] 102
* *Letters from the Underground'' (สิงหาคม 11, 2008)UK #24

### ซิงเกิล
* "Carry Me" (5/1989)
* "Outside/Inside" (10/1989)
* "World Freak Show" (5/1990)
* "Together All the Way" (10/1990)
* "One Way" (16/9/1991) 51
* "Far From Home" (2/12/1991) 71
* "15 Years" (18/5/1992) 11
* "Belaruse" (5/7/1993) 12
* "This Garden" (25/10/1993) 12
* "5 songs" (1993)
* "Julie" (9/5/1994) UK 17 
* "Hope St." (7/8/1995) UK 12 
* "Fantasy" (9/10/1995)  UK 16 
* "Just the One" (18/12/1995)  UK 12 
* "Exodus" (live) (5/7/1996) UK 24 
* "What a Beautiful Day" (4/8/1997) UK 13 
* "Celebrate" (13/10/1997) UK 28 
* "Dog Train" (15/12/1997) UK 24 
* "Too Real" (9/3/1998) UK 46 
* "Bozos" (19/10/1998) UK 44 
* "One Way '98" (1/2/1999) UK 33 
* "Happy Birthday Revolution" (9/12/2000) UK 57 
* "Come On" (16/9/2002) UK 24 
* "Wild As Angels" (13/1/2003) UK 34 
* "Make U Happy" (18/4/2005) UK 38 
* "Last Man Alive" (12/12/2005) UK 147 
* "What a Beautiful Day" [Remastered copy] (25/6/2007)
* "A Life Less Ordinary" / "The Cholera Well" [ซิงเกิลดาวน์โหลดเท่านั้น] (03/03/2008)
* "Burn America Burn" [ซิงเกิลดาวน์โหลดเท่านั้น] (02/06/2008)
* "Before the End" (28/7/2008)

## อ้างอิง

หมวดหมู่:กลุ่มดนตรีร็อกสัญชาติอังกฤษ
สะพานมิตรภาพไทย–ลาว 3 (นครพนม–คำม่วน)

**สะพานมิตรภาพไทย-ลาว 3** (; ) เป็นสะพานที่เชื่อมต่อระหว่างประเทศไทยที่หมู่ที่ 1 บ้านห้อม ตำบลอาจสามารถ อำเภอเมืองนครพนม จังหวัดนครพนม กับประเทศลาวที่บ้านเวินใต้ เมืองท่าแขก แขวงคำม่วน

ควบคุมการก่อสร้างโดยสำนักก่อสร้างสะพาน กรมทางหลวงและบริษัท อิตาเลียนไทย ดีเวล๊อปเมนต์ จำกัด (มหาชน) เป็นผู้รับจ้างก่อสร้างใช้งบประมาณก่อสร้างจากรัฐบาลไทยทั้งสิ้น 1,723 ล้านบาท มีระยะเวลาการก่อสร้างรวม 900 วัน แล้วเสร็จในวันที่ 11 พฤศจิกายน พ.ศ. 2554 เป็นเส้นทางการคมนาคมขนส่งด้านการค้า และการท่องเที่ยวเชื่อมโยงจากประเทศไทย ประเทศลาว ประเทศเวียดนาม และภาคใต้ของประเทศจีน ซึ่งมีความยาวรวม 1,423 เมตร มีความกว้าง 13 เมตร และมีการช่องจราจร 2 ช่อง และไม่มีทางรถไฟ และเพื่อเป็นการรองรับประชาคมเศรษฐกิจอาเซียน ในปี 2015

ทั้งนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธานในพิธีวางศิลาฤกษ์สะพานมิตรภาพไทย - ลาว แห่งที่ 3 (นครพนม - คำม่วน) วันศุกร์ที่ 6 มีนาคม พ.ศ. 2552 ณ มณฑลพิธี บ้านห้อม ตำบลอาจสามารถ อำเภอเมืองนครพนม จังหวัดนครพนม และเสด็จทรงเป็นประธานพิธีเปิดอย่างเป็นทางการร่วมกับสหายบุนยัง วอละจิด รองประธานประเทศลาว ในวันที่ 11 พฤศจิกายน พ.ศ. 2554 เวลา 11.11 น.

## ดูเพิ่ม
* สะพานมิตรภาพไทย–ลาว 1 (หนองคาย–เวียงจันทน์)
* สะพานมิตรภาพไทย–ลาว 2 (มุกดาหาร–สะหวันนะเขต)
* สะพานมิตรภาพไทย–ลาว 4 (เชียงของ–ห้วยทราย)
* สะพานมิตรภาพไทย–ลาว 5 (บึงกาฬ–บอลิคำไซ)
* สะพานมิตรภาพไทย–ลาว 6 (นาตาล–ละคอนเพ็ง)
* สะพานมิตรภาพไทย–ลาว 7 (เลย–แขวงเวียงจันทน์)
* สะพานมิตรภาพไทย–ลาว 8 (อุบลราชธานี–จำปาศักดิ์)

## อ้างอิง

## แหล่งข้อมูลอื่น

* ''สะพานมิตรภาพ ไทย - ลาว แห่งที่ 3'' 
* สำนักข่าวแห่งชาติ กรมประชาสัมพันธ์   4  กรกฎาคม  2553 
* "สะพานไทย-ลาวแห่งที่ ๓"
* โครงการศึกษาเพื่อจัดทำกรอบการพัฒนาและแผนปฏิบัติการพัฒนาเมืองชายแดนมุกดาหาร สกลนคร นครพนม และสระแก้ว  (pdf-zip)
* http://www.obec.go.th/news/14197  ขอเชิญเที่ยวชมสะพานข้ามแม่น้ำโขงแห่งที่ 3 สะพานมิตรภาพ 3 (นครพนม-คำม่วน)
* http://www.khaosod.co.th/view_newsonline.php?newsid=TVRNMk1USTVPREEzTXc9PQ==&sectionid= 
* http://www.hotsia.com/nakhonpanom/maekhong-bridge/index.shtml  
* http://www.manager.co.th/Travel/ViewNews.aspx?NewsID=9560000104603  ม่วนซื่น “นครพนม-ลาว-เวียดนาม”...ข้ามโขงไปลงสวรรค์/ปิ่น บุตรี
* http://www.painaidii.com/diary/diary-detail/000514/lang/th/   อัศจรรย์!7สุดยอดสะพาน Unseenเมืองไทย

หมวดหมู่:สะพานเชื่อมเขตแดนไทย–ลาว‎
หมวดหมู่:สะพานในจังหวัดนครพนม
หมวดหมู่:สะพานในแขวงคำม่วน
หมวดหมู่:สะพานข้ามแม่น้ำโขง
หมวดหมู่:สะพานข้ามแม่น้ำในประเทศไทย
หมวดหมู่:สะพานข้ามแม่น้ำในประเทศลาว
หมวดหมู่:สิ่งก่อสร้างในอำเภอเมืองนครพนม
หมวดหมู่:สิ่งก่อสร้างในแขวงคำม่วน
หมวดหมู่:โครงการพัฒนาความร่วมมือทางเศรษฐกิจในอนุภูมิภาคลุ่มแม่น้ำโขง
เอาโทบาน

[290px|thumb|เอาโทบานสาย 3 ตัดกับสาย 5 บริเวณ[แฟรงเฟิร์ต]]
**เอาโทบาน** (, พหุพจน์:  ) เป็นศัพท์ภาษาเยอรมันหมายถึงทางด่วนระหว่างเมือง ซึ่งเป็นทางคู่และมีทางยกระดับข้ามทางแยก ศัพท์คำนี้ใช้เรียกทางด่วนในเยอรมนี ออสเตรีย และสวิตเซอร์แลนด์  แต่เมื่อกล่าวโดยทั่วไปมักหมายถึงทางหลวงพิเศษในเยอรมนี เอาโทบานในเยอรมนีใช้งานฟรี ส่วนออสเตรียและสวิตเซอร์แลนด์เก็บค่าธรรมเนียมการใช้ทางในอัตราเหมาจ่าย

พาหนะที่ใช้งานได้; เยอรมนีและออสเตรียกำหนดให้พาหนะที่ใช้งานเอาโทบานได้จะต้องเป็นพาหนะที่ขับเคลื่อนด้วยเครื่องยนต์และทำความเร็วไม่ต่ำกว่า 60 กม/ชั่วโมง ส่วนสวิตเซอร์แลนด์กำหนดไว้ที่ 80 กม/ชั่วโมง

ข้อจำกัดความเร็ว; ออสเตรียกำหนดให้พาหนะใช้ความเร็วบนเอาโทบานได้ไม่เกิน 130 กม/ชั่วโมง สวิตเซอร์แลนด์กำหนดไว้ไม่เกิน 120 กม/ชั่วโมง ขณะที่เอาโทบานในเยอรมนีไม่มีข้อจำกัดความเร็วสูงสุด แต่มีการกำหนดความเร็วแนะนำที่ 130 กม/ชั่วโมง อย่างไรก็ตาม บางรัฐในเยอรมนีเช่นรัฐเบรเมินเริ่มออกกฎจำกัดความเร็วเพื่อควบคุมระดับเสียงและลดมลภาวะ 

## ประวัติ
ทางหลวงในลักษณะเดียวกับเอาโทบานนี้ เริ่มสร้างขึ้นครั้งแรกในปี 1929 เชื่อมระหว่างนครโคโลญกับบ็อน โดยเป็นเส้นทางคู่ที่จำกัดการใช้งานเฉพาะรถยนต์ ห้ามคนเดินเท้าและรถม้า ในสมัยนั้นใช้ชื่อเรียกว่า *ครัฟท์ฟาร์ทชตรัสเซอ* (*Kraftfahrtstraße*) เปิดใช้งานครั้งแรกเมื่อวันที่ 6 สิงหาคม ค.ศ. 1932  ต่อมาในช่วงทศวรรษ 1940 ในยุคของอดอล์ฟ ฮิตเลอร์ ได้มีการเร่งสร้างอย่างขนานใหญ่เป็นระยะทาง 3,736 กิโลเมตร นอกจากนี้ ฮิตเลอร์ยังยกเลิกภาษีรถยนต์เพื่อสนับสนุนอุตสาหกรรมยานยนต์ในประเทศ ตลอดจนสั่งสร้างรถยนต์ *[[ฟ็อลคส์วาเกิน]]* ที่ราคาถูกเท่าจักรยานยนต์ นโยบายดังกล่าวทำให้อุตสาหกรรมยานยนต์ของเยอรมันเติบโตอย่างก้าวกระโดด เกิดการจ้างแรงงานนับล้านอัตรา  และมีนัยทางทหารเพื่อการลำเลียงกำลังที่รวดเร็วขึ้นด้วย ทางด่วนนี้ในช่วงแรกใช้ชื่อว่า **ไรชส์เอาโทบาน** (ยนตรมารคไรช์) และมีสมญาว่า **ถนนของอดอล์ฟ ฮิตเลอร์** (*die Straßen Adolf Hitlers*)

ปัจจุบันโครงข่ายของเอาโทบานในเยอรมนีมีความยาวทั้งสิ้น 13,183 กิโลเมตร (ข้อมูลปี 2020) เป็นโครงข่ายถนนขนาดใหญ่เป็นอันดับที่ห้าของโลก (2012) รองจากระบบทางหลวงอินเตอร์สเตตในสหรัฐอเมริกา และระบบทางหลวงในประเทศจีน ระบบทางหลวงในประเทศแคนาดา และ มอเตอร์เวย์ของประเทศสเปน ตามลำดับ เอาโทบานในเยอรมนีได้ชื่อว่าเป็นทางหลวงสายหนึ่งที่มีอัตราการเกิดอุบัติเหตุต่ำที่สุด  การบำรุงรักษาเอาโทบานใช้งบประมาณสูงถึง 512,000 ยูโร/กิโลเมตร/ปี (ราว 20 ล้านบาท/กิโลเมตร/ปี)

## ความยาวเอาโทบาน

## สถิติความเร็วขับขี่

*ที่มา*: Kellermann, G: Geschwindigkeitsverhalten im Autobahnnetz 1992. Straße+Autobahn, Issue 5/1995.

## สถิติอุบัติเหตุ

หมายเหตุ * สัดส่วน หมายถึง จำนวนผู้เสียชีวิตต่อระยะทางที่มีรถวิ่งครบหนึ่งพันล้านกิโลเมตร
## อ้างอิง

## แหล่งข้อมูลอื่น

* แผนที่แสดงเส้นทางเอาโทบาน

หมวดหมู่:ทางด่วน
หมวดหมู่:ถนนในประเทศเยอรมนี
หมวดหมู่:โครงสร้างพื้นฐานทางถนน
หมวดหมู่:การขนส่งในประเทศออสเตรีย
หมวดหมู่:การขนส่งในประเทศสวิตเซอร์แลนด์
ปลาจิ้มฟันจระเข้

**ปลาจิ้มฟันจระเข้** ()  คือ ปลากระดูกแข็งจำพวกหนึ่ง ที่อยู่ในวงศ์ย่อย Syngnathinae ในวงศ์ Syngnathidae ซึ่งเป็นวงศ์เดียวกับม้าน้ำและมังกรทะเล

ปลาจิ้มฟันจระเข้  มีลักษณะและพฤติกรรมโดยรวมคล้ายกับปลาชนิดอื่นและสกุลอื่นที่อยู่ในวงศ์เดียวกัน กล่าวคือ มีปากที่ยื่นเป็นท่อ ลำตัวหน้าตัดเป็นเหลี่ยม แต่ยาวเรียวมากดูคล้ายกิ่งไม้ ผิวหนังเป็นแผ่นแข็งเรียงต่อกันเป็นเหลี่ยมเป็นข้อ ครีบต่าง ๆ มีขนาดเล็ก ไม่มีครีบท้อง ตัวผู้ทำหน้าที่ฟักไข่โดยเก็บไว้บริเวณหน้าท้อง ลำตัวมักมีสีน้ำตาล อาจมีลายสีเข้มพาดขวางในบางชนิด 

หากแต่ปลาจิ้มฟันจระเข้ จะพบได้แม้ในน้ำจืดและน้ำกร่อยด้วย ซึ่งผิดไปจากปลาในวงศ์เดียวกันนี้ส่วนใหญ่

มีขนาดแตกต่างกันออกไป ตั้งแต่เพียงไม่กี่เซนติเมตรจนถึงฟุตกว่า ๆ  ในชนิด ปลาจิ้มฟันจระเข้ยักษ์ (*Doryichthys  boaja*) ที่พบในน้ำจืด เป็นต้น

มีความสำคัญต่อมนุษย์ในแง่ของการนำไปทำเป็นยาจีนเช่นเดียวกับม้าน้ำ และนิยมเลี้ยงไว้ในตู้ปลาเพื่อความเพลิดเพลิน อีกทั้งยังเป็นที่นิยมของนักดำน้ำอีกด้วย ในการถ่ายภาพใต้น้ำในแนวปะการัง เช่น ปลาจิ้มฟันจระเข้ลายด่าง (*Corythoichthys haematopterus*)เป็นต้น

## สกุล
แบ่งออกได้เป็นสกุลทั้งหมด 54 สกุล 

* *[[Acentronura]]*  Kaup, 1853 
* *[[Amphelikturus]]*
**[[Anarchopterus]]* Hubbs, 1935
**[[Apterygocampus]]* Weber, 1913
* *[[Bhanotia]]* Hora, 1926
* *[[Bryx]]* Herald, 1940
* *[[Bulbonaricus]]* Herald in Schultz, Herald, Lachner, Welander & Woods, 1953
* *[[Campichthys]]* Whitley, 1931
* *[[Choeroichthys]]* Kaup, 1856
* *[[Corythoichthys]]* Kaup, 1853
* *[[Cosmocampus]]* Dawson, 1979
* *[[Doryichthys]]* Kaup, 1853
* *[[Doryrhamphus]]* Kaup, 1856
* *[[Dunckerocampus]]* Whitley, 1933
* *[[Enneacampus]]* Dawson, 1981
* *[[Entelurus]]* Duméril, 1870
* *[[Festucalex]]* Whitley, 1931
* *[[Filicampus]]* Whitley, 1948
* *[[Halicampus]]* Kaup, 1856
* *[[Haliichthys]]* Gray, 1859
* *[[Heraldia]]* Paxton, 1975
* *[[Hippichthys]]* Bleeker, 1849
* *[[Hypselognathus]]* Whitley, 1948
* *[[Ichthyocampus]]* Kaup, 1853
* *[[Idiotropiscis]]*
* *[[Kaupus]]* Whitley, 1951
**[[Kimblaeus]]* Dawson, 1980
* *[[Kyonemichthys]]*
* *[[Leptoichthys]]* Kaup, 1853
**[[Leptonotus]]* Kaup, 1853
* *[[Lissocampus]]* Waite & Hale, 1921
* *[[Maroubra (genus)|Maroubra]]* Whitley, 1948
* *[[Micrognathus]]* Duncker, 1912
* *[[Microphis]]* Kaup, 1853
* *[[Minyichthys]]* Herald & Randall, 1972
* *[[Mitotichthys]]* Whitley, 1948
* *[[Nannocampus]]* Günther, 1870
* *[[Nerophis]]* Rafinesque, 1810
* *[[Notiocampus]]* Dawson, 1979
* *[[Penetopteryx]]* Lunel, 1881
**[[Phoxocampus]]* Dawson, 1977
* *[[Phycodurus]]* Gill, 1896
* *[[Phyllopteryx]]* Swainson, 1839
* *[[Pseudophallus]]* Herald, 1940
* *[[Pugnaso]]* Whitley, 1948
* *[[Siokunichthys]]* Herald in Schultz, Herald, Lachner, Welander & Woods, 1953
* *[[Solegnathus]]* Swainson, 1839
* *[[Stigmatopora]]* Kaup, 1853
* *[[Stipecampus]]* Whitley, 1948
* *[[Syngnathoides]]* Bleeker, 1851
* *[[Syngnathus]]* Linnaeus, 1758
* *[[Trachyrhamphus]]* Kaup, 1853
* *[[Urocampus]]* Günther, 1870
* *[[Vanacampus]]* Whitley, 1951

## ดูเพิ่ม
* Solenostomidae

## อ้างอิง

หมวดหมู่:วงศ์ปลาจิ้มฟันจระเข้และม้าน้ำ
หมวดหมู่:ปลาตู้
หมวดหมู่:ปลาน้ำเค็ม
หมวดหมู่:ปลาน้ำจืด
หมวดหมู่:ปลาน้ำกร่อย
ยูเอสเอส มิสซูรี (BB-63)

**ยูเอสเอส มิสซูรี(BB-63)** ("**ไมท์ตีโม**" หรือ "**บิกโม**") เป็นเรือประจัญบานชั้นไอโอวาของกองทัพเรือสหรัฐ และเป็นเรือลำที่สามของกองทัพเรือสหรัฐที่ใช้ชื่อตามรัฐมิสซูรี *มิสซูรี* เป็นเรือประจัญบานชั้นสุดท้ายที่สร้างขึ้นโดยสหรัฐและเป็นที่เซ็นสัญญายอมจำนนของจักรวรรดิญี่ปุ่นในตอนจบของสงครามโลกครั้งที่สอง

*มิสซูรี* สั่งต่อเรือในปี ค.ศ. 1940 และขึ้นระวางประจำการในเดือนมิถุนายน ค.ศ. 1944 ในสมรภูมิมหาสมุทรแปซิฟิกของสงครามโลกครั้งที่สอง เรือได้เข้าร่วมการรบที่อิโวะจิมะและโอะกินะวะ และล้อมแผ่นดินแม่ญี่ปุ่น และเรือยังเข้าร่วมในสงครามเกาหลีในระหว่างปี ค.ศ. 1950 ถึง 1953 เรือปลดประจำการในปี ค.ศ. 1955 กลายเป็นกองเรือสำรองของกองทัพเรืออเมริกา แต่ได้รับการนำกลับเข้าประจำการและปรับปรุงใหม่ในปี ค.ศ. 1984 ซึ่งเป็นส่วนหนึ่งของแผนกองเรือ 600 และให้การยิงสนับสนุนในระหว่างปฏิบัติการพายุทะเลทรายในเดือนมกราคม / กุมภาพันธ์ ค.ศ. 1991

*มิสซูรี* ได้รับ 11 ดาวยุทธการจากการเข้าร่วมสงครามโลกครั้งที่สอง สงครามเกาหลี และ สงครามอ่าวเปอร์เซีย สุดท้ายเรือได้รับการปลดประจำการเมื่อวันที่ 31 มีนาคม ค.ศ. 1992 แต่ยังคงชื่อไว้กองทัพเรือจนกระทั่งชื่อถูกจำหน่ายออกในเดือนมกราคม ค.ศ. 1995 ในปี ค.ศ. 1998 เรือถูกบริจาคให้กับสมาคมอนุสรณ์ ยูเอสเอส มิสซูรี และกลายเป็นพิพิธภัณฑ์เรือที่ท่าเรือเพิร์ลในรัฐฮาวาย

## อ้างอิง

* Paul Chan, Ian and McAuley, Rob. *The Battleships*. Channel 4 Books, London ISBN 0-7522-6188-6
* Naval Historical Foundation. *The Navy*. Barnes & Noble Inc, China ISBN 0-7607-6218-X
* Kaplan, Philip *Battleship* (2004) Arum Press Ltd, London ISBN 1-85410-902-2
* Stillwell, Paul. *Battleship Missouri: An Illustrated History.* Annapolis, Maryland: U.S. Naval Institute Press, 1995. ISBN 1-55750-780-5
* Polmar, Norman. *The Naval Institute Guide to the Ships and Aircraft of the U.S. Fleet.* (2001 Naval Institute Press); ISBN 1-55750-656-6.
* This article includes text from the public domain Dictionary of American Naval Fighting Ships. The entry can be found here 

## บรรณานุกรม
* 
*
* 
* 
* 
* 
* 
* 
* 
* 
* 
* 

## อ่านเพิ่มเติม
* 
* 
* 
* 

* 

## แหล่งข้อมูลอื่น

* Battleship ''Missouri'' Memorial museum website
* Photo gallery at Naval Historical Center
* 

หมวดหมู่:เรือประจัญบานชั้นไอโอวา
หมวดหมู่:เรือในสังกัดกองทัพเรือสหรัฐ
หมวดหมู่:เรือประจัญบาน
ม
หมวดหมู่:เรือประจัญบานในสงครามโลกครั้งที่สอง
ม
ย
หมวดหมู่:เรือในสงครามเย็น
หมวดหมู่:ประวัติศาสตร์การทหารของญี่ปุ่นระหว่างสงครามโลกครั้งที่สอง
หมวดหมู่:การยอมจำนนของญี่ปุ่น
หมวดหมู่:พิพิธภัณฑ์เรือในสหรัฐ
หมวดหมู่:พิพิธภัณฑ์สงครามโลกครั้งที่สอง
หมวดหมู่:เรือที่ต่อในสหรัฐ
หมวดหมู่:อุบัติเหตุทางทะเลใน พ.ศ. 2493
ซึคุโยะ

**ซึคุโยะ** () เป็นตัวละครหลักในหนังสือการ์ตูนและภาพยนตร์การ์ตูนเรื่องกินทามะ ผลงานของฮิเดอากิ โซราจิ 

## ข้อมูลตัวละคร
ผู้นำของกลุ่มเฮียกกะ ฉายา "นางรำเทพมรณะ"(ชินิงามิไดยู) ซึ่งเป็นกองกำลังหญิงที่ทำหน้าที่ดูแลความสงบของโยชิวาระ ใช้มีดซัดเป็นอาวุธ มีฝีมือทักษะนินจาขั้นสูงที่ฝึกสอนโดย จิไรอะ อดีตยอดนินจาของสำนักโอนิวะบังซู  เป็นผู้ที่จงรักภักดีต่อฮิโนวะและพร้อมจะปกป้องคุ้มครองฮิโนวะ

สมัยก่อน เธอเป็นคนมีนิสัยดื้อรั้นหัวแข็งและถือตัว รักความโดดเดี่ยวเพราะทิฐิที่จะเป็นอย่างอาจารย์จิไรอะของตน เนื่องจากจิไรอะเคยปกป้องชีวิตของซึคุโยะไว้ แต่เมื่อได้เจอกินโทกิ เธอรู้สึกทันทีว่าหัวใจที่ละทิ้งความเป็นสตรีไปได้กลับมาใหม่ เธอเริ่มหวั่นไหวเมื่ออยู่ใกล้กินโทกิ และสำนึกตนว่าการอยู่เพียงลำพังนั้นไม่ใช่หนทางที่ถูกต้อง ในที่สุดก็ยอมรับความช่วยเหลือจากพวกกินโทกิในที่สุด โดยเธอมีแนวโน้มที่จะคู่กับกินโทกิมากที่สุด เพราะทั้งคู่เป็นคู่กัดกันตลอด กับโกรธเวลาที่กินโทกิทำเรื่องไร้สาระประจำ

ซึคุโยะเป็นสาวรูปร่างหน้าตาสวยมีเสน่ห์ มีผมสีทองหม่นและดวงตาสีม่วง มักคาบกล้องยาสูบตลอดเวลา ทว่ามีรอยแผลเป็นอยู่บนใบหน้า ซึ่งเป็นแผลที่เธอกรีดเองจากการชี้นำของจิไรอะที่บอกให้ละทิ้งความเป็นหญิงเพื่อให้เข้มแข็งขึ้น แต่แล้วเมื่อเธอพบว่าจิไรอะที่ควรจะตายไปด้วยเหตุไฟไหม้ยังมีชีวิตอยู่และเป็นผู้บงการกลุ่มพ่อค้ายาเสพติดในโยชิวาระ เธอก็หมดสิ้นศรัทธาและเลิกเรียกจิไรอะว่าอาจารย์ไปช่วงหนึ่ง จนมารับรู้ความจริงจากฮัตโตริ เซ็นโซว่าที่จิไรอะทำไปทั้งหมด ทั้งค้ายา ทั้งทำร้ายคนรอบตัวและทำร้ายเธอ รวมถึงตั้งใจจะเผาโยชิวาระทิ้ง ทั้งหมดก็เพื่อให้ศิษย์ที่รักที่สุดอย่างซึคุโยะสังหารเขาด้วยมือตัวเอง

## อ้างอิง

## ดูเพิ่ม
* กินทามะ

หมวดหมู่:กินทามะ
หมวดหมู่:ตัวละครในกินทามะ
หมวดหมู่:ตัวละครชาวญี่ปุ่นในอนิเมะและมังงะ
หมวดหมู่:ตัวละครหญิงในอนิเมะและมังงะ
ขวานหิน

**ขวานหิน** เป็นขวานที่ทำด้วยหินในยุคที่มนุษย์เริ่มรู้จักทำขวานหินเป็นอาวุธ เข้าด้ามด้วยไม้ เอาไว้ใช้ล่าสัตว์ หรือ สับ ตัด ฟัน ผ่า ถากไม้ แล่เนื้อสัตว์หรือตัดกระดูก มักจะทำมาจากหินทราย หินทัฟฟ์ (:en:tuff) หินควอร์ตไซต์ (:en:Quartzite) หินเชิร์ต (chert) หรือ หินแคลเซโดนี (chalcedony)

**ขวานหินขัด** เป็นเครื่องมือที่พัฒนาขึ้นจากขวานหินกระเทาะโดยขัดเกลาจนบางเรียบเพื่อให้มี
ประสิทธิภาพในการใช้สอยมากยิ่งขึ้นและใช้โดยการเข้าด้ามไม้ตามลักษณะของประโยชน์
ใช้สอย เช่น ขวานตัดต้นไม้หรือสิ่ว
## อ้างอิง

หมวดหมู่:ยุคหิน
คณะวิศวกรรมศาสตร์ มหาวิทยาลัยนราธิวาสราชนครินทร์

**คณะวิศวกรรมศาสตร์ มหาวิทยาลัยนราธิวาสราชนครินทร์** จัดตั้งขึ้นตามกฎกระทรวง เมื่อวันที่ 14 พฤศจิกายน พ.ศ. 2549 ตามนโยบายการเป็นมหาวิทยาลัยที่จัดการศึกษาด้านวิทยาศาสตร์เทคโนโลยี วิทยาศาสตร์สุขภาพและสังคมศาสตร์ที่ได้มาตรฐานสากล บนพื้นฐานของงานวิจัย ให้บริการวิชาการและวิชาชีพต่อชุมชน โดยให้โอกาสทางการศึกษาและความหลากหลายทางด้านศาสนา ศิลปะและวัฒนธรรม เพื่อผลิตบุคลากรในการรองรับการเจริญเติบโตของภาคอุตสาหกรรมใน ภาคใต้ ให้สอดคล้องกับเป็นสถาบันอุดมศึกษาสมบูรณ์แบบ

## อ้างอิง

วิศวกรรมศาสตร์
นราธิวาส